**Ministru kabineta noteikumu projekta**

**„Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana valsts aizsargājamos valsts nozīmes arhitektūras pieminekļos” sagatavots pamatojoties uz likuma „Par piesārņojumu” 32.2 panta 4.6 daļu.  Likuma 32.2 pants, 46 daļa nosaka, ka izsoļu ieņēmumu izmantošanu nodrošina, organizējot atklātos projektu iesniegumu konkursus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu klimata mērķu sasniegšanu 2020. gadam un 2030. gadam, ir nepieciešams īstenot aktivitātes saistībā ar SEG emisiju samazināšanu, piemēram, energoefektivitātes pasākumu īstenošana, atjaunojamo energoresursu iekārtu uzstādīšana.Uz 31.12.2014. valsts aizsargājamo kultūras pieminekļu sarakstā bija 8765 pieminekļi: 5277 valsts nozīmes pieminekļi (no tiem 1291 arhitektūras pieminekļi, 1490 arheoloģijas pieminekļi, 13 industriālie pieminekļi, 2316 mākslas pieminekļi, 40 pilsētbūvniecības pieminekļi, 127 vēsturiska notikuma vietas). VARAM rīcībā šobrīd nav detalizētas informācijas par valsts nozīmes arhitektūras pieminekļu sadalījumu atbilstoši īpašnieku (valdītāju, lietotāju, pārvaldnieku) statusam un ēku klasifikācijas kodiem. Tomēr tiesību akta saskaņošanas laikā ir identificēts, ka noteikumu prasībām varētu atbilst piem., Izglītības un zinātnes ministrijai – 4 Izglītības un zinātnes ministrijas padotībā esošo izglītības iestāžu ēkas (Sociālās korekcijas izglītības iestāde “Naukšēni”, Jēkabpils Agrobiznesa koledža, Smiltenes tehnikums un Kuldīgas Tehnoloģiju un tūrisma tehnikums), Valsts nekustamajiem īpašumiem - 38 ēkas. Noteikumu prasībām atbilst arī Kultūras ministrijas īpašumā esošās ēkas, valsts dibinātās augstskolas, reliģisko organizāciju īpašumā esošās ēkas un daudzas pašvaldību īpašumā esošās ēkas.Kopumā pieminekļu skaits palielinās un vairāk objektu tiek iekļauts Pieminekļu sarakstā, nekā izslēgts. Iekļautie objekti ir kultūrvēsturiski nozīmīgi, un to saglabāšana ir nepieciešama nākamajām paaudzēm.Konkursa mērķis ir CO2 emisijas samazināšana, veicot valsts nozīmes aizsargājamo arhitektūras pieminekļu pārbūvi, atjaunošanu vai vienkāršoto fasādes atjaunošanu. Konkurss kā viena no īstenotajām aktivitātēm varētu tikt iekļauta dokumentā par alternatīvo energoefektivitātes pasākumu plānu Latvijai obligātā enerģijas ietaupījumu mērķa sasniegšanā.Konkursa ietvaros projekta iesniedzējs varēs pretendēt uz finansējuma saņemšanu, ja ēka atbildīs konkrētiem būvju klasifikācijas kodiem: ēkas plašizklaides pasākumiem (kods 1261), muzeji un bibliotēkas (kods 1262), skolas, universitātes un zinātniskai pētniecībai paredzētas ēkas (kods 1263), kulta ēkas (kods 1272), kultūrvēsturiskie objekti (kods 1273). Būvju klasifikācija notiek saskaņā ar Ministru kabineta 2009.gada 22.decembra noteikumiem Nr.1620 „Noteikumi par būvju klasifikāciju”.Konkursa ietvaros projekta iesniedzējs var būt atvasināta publiska persona, valsts kapitālsabiedrība, kas nodarbojas ar valsts nekustamo īpašumu pārvaldīšanu un apsaimniekošanu, reliģiska organizācija, valsts dibināta izglītības iestāde, valsts vai pašvaldības dibināta kultūras institūcija atbilstoši Kultūras institūciju likuma nosacījumiem, tajā skaitā valsts vai pašvaldības iestāde, valsts kapitālsabiedrība. Tas nozīmē, ka atsevišķām projektu iesniedzēju grupām (piem., atvasinātām publiskām personām – pašvaldībām, valsts dibinātām augstskolām) netiks piemērotas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014) prasības.Atsaucoties uz Valsts pārvaldes iekārtas likumu, atvasināta publiska persona ir pašvaldība vai cita ar likumu vai uz likuma pamata izveidota publiska persona. Tai ar minēto likumu piešķirta sava autonoma kompetence, kas ietver arī sava budžeta veidošanu un apstiprināšanu.Reliģiska organizācija ir Reliģisko organizāciju likumā noteiktajā kārtībā reģistrētās draudzes, reliģiskās savienības (baznīcas) un diecēzes.Projekta iesniedzējs ievēro būtiskās būvei izvirzāmās prasības, tai skaitā par ilgtspējīgu dabas resursu izmantošanu, kā arī zaļā publiskā iepirkuma un ilgtspējīgas būvniecības principus. Projekta iesniedzējs ir atbildīgs par atbilstoša projektēšanas uzdevuma izstrādi, par būvprojektētāja, būvdarbu veicēja un ekspertu izvēli. Šo prasību kontrole tiks veikta projektu vērtēšanas un projekta īstenošanas laikā.Projektu iesniegumu vērtēšanas komisija šo noteikumu 17.7., 17.8.apakšpunktā un 18., 19. un 20.punktā norādīto prasību atbilstību pārbaudīs tādā veidā vai projekta iesniedzējs projekta iesnieguma veidlapā to ir apliecinājis (parakstījis). Nepieciešamības gadījumā atbildīgā iestāde (VARAM) vai SIA “Vides investīciju fonds” informāciju pieprasīs Iekšlietu ministrijas Informācijas centram. 17.7. un 17.8.apakšpunktos un 18., 19. un 20.punktā ietvertās normas ir precizētas, ņemot vērā esošo pieredzi ES fondu ietvaros (piem., atbilstoši Eiropas Savienības struktūrfondu un Kohēzijas fonda 2014.—2020.gada plānošanas perioda vadības likumam).Ņemot vērā, ka Eiropas Savienības struktūrfondu un Kohēzijas fonda 2014.–2020.gada plānošanas perioda ietvaros īstenojamo 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākumu “Veicināt energoefektivitātes paaugstināšanu valsts ēkās”, 4.2.2.specifisko atbalsta mērķi “Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās” un 5.5.1.specifisko atbalsta mērķi “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ietvaros uz finansējuma saņemšanu varēs pretendēt pašvaldības ir nepieciešams nodrošināt demarkāciju. Galvenie nosacījumi, kas nodrošinās demarkāciju ir:1. Projektu iesniegumu iesniegšanas termiņš. Šī konkursa ietvaros plānots, ka projektu konkurss tiks izsludināts 2016.g. sākumā. VARAM rīcībā nav informācija, par to, ka kādā no iepriekšminētajiem specifiskā atbalsta mērķiem (SAM) varētu tikt uzsākta projektu iesniegšana šogad;
2. Būvju klasifikācijas kodi – 1261, 1262, 1263, 1272 un 1273;
3. Būvju kategorija – valsts nozīmes aizsargājamie arhitektūras pieminekļi.

Lai veicinātu energoefektivitātes pasākumu īstenošanu dažādās ēkās, paaugstinātu sabiedrības informētību un veicinātu multiplikatīvo efektu VARAM ieskatā MK noteikumu projektā ir nepieciešams atsevišķi izdalīt piešķirojamo finansējuma apjomu. |
| 3. | Projekta izstrādē iesaistītās institūcijas |  Vides aizsardzības un reģionālās attīstības ministrija, Kultūras ministrija, Valsts kultūras pieminekļu aizsardzības inspekcija, SIA “Vides investīciju fonds”. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projektā ietvertais tiesiskais regulējums attiecas uz iestādēm vai organizācijām, kuru īpašumā atrodas, vai uz normatīvā akta, līguma vai iestādes lēmuma pamata ir nodota lietojumā, valdījumā vai pārvaldībā atrodas ēka, kura atbilst valsts nozīmes aizsargājamā arhitektūras pieminekļa statusam. Mērķgrupas ir :* atvasinātās publiskās personas;
* valsts kapitālsabiedrības, kas nodarbojas ar valsts nekustamo īpašumu pārvaldīšanu un apsaimniekošanu;
* valsts vai pašvaldības dibināta kultūras institūcija atbilstoši Kultūras institūciju likuma nosacījumiem;
* valsts dibinātas izglītības iestādes;
* reliģiskās organizācijas.
 |
| 2. | Tiesiskā regulējuma ietekme uz tautsaimniecību un administratīvo slogu | Citas sabiedrības grupas netiek ietekmētas. |
| 3. | Administratīvo izmaksu monetārs novērtējums | Normatīvā akta apstiprināšanas gadījumā tiks īstenots atklātais projektu iesniegumu konkurss, kas, ņemot vērā tā specifiku, veicinās ēku energoefektivitātes paaugstināšanu Latvijā, kā rezultātā samazināsies SEG emisiju apjoms. Konkursa ietvaros pieejamais finansējums ir 9 000 000 *euro*. |
| 4. | Cita informācija | Normatīvā akta apstiprināšanas gadījumā tiks īstenoti projekti, kas, ņemot vērā to specifiku, veicinās nodarbinātību un samazinās ēkai nepieciešamo enerģijas apjomu, dodot ieguldījumu Latvijai obligātā enerģijas ietaupījumu mērķa sasniegšanā un Latvijas energoatkarības mazināšanā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015 | Turpmākie gadi (EUR) |
|  | 2016 | 2017 | 2018 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: |  |  |  |  |  |
| 1.1. valsts pamatbudžets, tai skaitāieņēmumi no maksas pakalpojumiem un citipašu ieņēmumi | 0 | 0 |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 3 000 000 | 2 000 000 | 4 000 000 |
| 2.1. valsts pamatbudžets | 0 | 0 | 3 000 000 | 2 000 000 | 4 000 000 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | -3 000 000 | -2 000 000 | -4 000 000 |
| 3.1. valsts pamatbudžets | 0 | 0 | -3 000 000 | -2 000 000 | -4 000 000 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  | 3 000 000 | 2 000 000 | 4 000 000 |
|  |  |  |  |
|  |  |  |  |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Konkursa ietvaros pieejamais finansējums ir 9 000 000 euro. Finansējums plānots VARAM programmas „Emisijas kvotu izsolīšanas instruments” (33.00.00) apakšprogrammā „Emisijas kvotu izsolīšanas instrumenta projekti” (33.02.00). Finansējumu noteikumu projektā paredzētā konkursa projektu īstenošanai projektu iesniedzēji nodrošinās no pašu budžeta, ieņēmumiem, kredītresursiem vai valsts budžeta. Valsts budžeta iestādēm un no valsts budžeta daļēji finansētām atvasinātām publiskām personām, kas ir valsts dibinātas augstskolas, lai īstenotu noteikumu projektā paredzētos pasākumus, ir nepieciešams nodrošināt finansējumu, līdz ar to ir nepieciešams papildus finansējums. Pēc projektu apstiprināšanas valsts budžeta iestādes un valsts budžeta daļēji finansētas atvasinātas publiskas personas, kas ir valsts dibinātas augstskolas, normatīvajos aktos noteiktajā kārtībā no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt līdzfinansējumu Emisijas kvotu izsolīšanas instrumenta ietvaros apstiprināto projektu finansēšanai, ja tajā ir pieejami līdzekļi. Valsts budžeta iestādes un no valsts budžeta daļēji finansētas atvasinātas publiskas personas, kas ir valsts dibinātas augstskolas finansējums projekta īstenošanai tiks nodrošināts no valsts budžeta līdzekļiem un maksājumi tiks veikti no līdzekļiem, kas finanšu instrumenta projekta īstenošanai paredzēti tās ministrijas budžetā, kuras padotībā ir attiecīgā valsts budžeta iestāde. Finanšu instrumenta finansējuma daļa projekta īstenošanai plānota kā saņemts transferts no VARAM atsevišķā budžeta programmā vai apakšprogrammā. No valsts budžeta daļēji finansētai atvasinātai publiskai personai, kas ir valsts dibināta augstskola, neattiecināmās izmaksas, kas nav saistītas ar ēkas energoefektivitātes paaugstināšanu, bet nepieciešamas, lai nodrošinātu ēkas sākotnējo arhitektonisko detaļu vizuālo un tehnisko stāvokli, var tikt nodrošinātas no valsts budžeta līdzekļiem. Ņemot vērā, ka tiek īstenots atklātais projektu iesniegumu konkurss, tad precīzu finansējuma apjomu, kas būs nepieciešams valsts budžeta iestādēm un no valsts budžeta daļēji finansētām atvasinātām publiskām personām, kas ir valsts dibinātas augstskolas, ir grūti prognozēt. Finansējuma maksāšanas kārtība finansējuma saņēmējiem tiks noteikta līguma par projekta īstenošanu Vispārīgajos noteikumos, t.i. maksāšanas kārtība valsts budžeta iestādēm un citiem finansējuma saņēmējiem ir atšķirīga. |

*Anotācijas IV sadaļa – projekts šīs jomas neskar.*

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Komisijas regula Nr. [651/20](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML)14 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr. 651/2014 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 651/2014 53. panta 1.punkts | Noteikumu projekta 12.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 5. panta 2. punkta a apakšpunkts | Noteikumu projekta 13.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 1. panta 2.punkta c) un d) apakšpunkts | Noteikumu projekta 17.4.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 1. panta 3. punkta a) un b) apakšpunkts | Noteikumu projekta 17.4.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 2. panta 18. punkts | Noteikumu projekta 17.5.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 1. panta 4. punkta a) apakšpunkts | Noteikumu projekta 17.6.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 6.punkts | Noteikumu projekta 24.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 8.punkts | Noteikumu projekta 25.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 3.punkta a) apakšpunkts | Noteikumu projekta 30.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 4.punkta a) apakšpunkts | Noteikumu projekta 31.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 53.panta 4.punkta d) apakšpunkts | Noteikumu projekta 31.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 6.panta 5.punkta h) apakšpunkts | Noteikumu projekta 36.2. un 37.3.apakšpunkts. | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 58.panta 4.punkts | Noteikumu projekta 60.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 12.pants | Noteikumu projekta 102.punkts | Tiesību norma izpildīta pilnībā. | Stingrākas prasības netiek piemērotas. |
| Regulas 651/2014 9.panta 1. un 4.apakšpunkts. | Noteikumu projekta 107.punkts. | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Stingrākas prasības netiek piemērotas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 20 darba dienu laikā pēc atbalsta pasākuma stāšanās spēkā VARAM, izmantojot Eiropas Komisijas pārziņā esošo atbalsta paziņojumu elektronisko sistēmu SANI2, nosūtīs Eiropas Komisijai kopsavilkuma informāciju. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu |  Sabiedrība tika informēta par MK noteikumu projekta izstrādi, kad tas tika ievietots publiskai apspriešanai Vides aizsardzības un reģionālās attīstības ministrijas tīmekļa vietnē 2015.gada 6.jūnijā. |
| 2. | Sabiedrības līdzdalība projekta izstrādē  | Nav attiecināms. |
| 3. | Sabiedrības līdzdalības rezultāti  | Nav attiecināms. |
| 4. | Cita informācija | Nav. |
|  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Atsevišķus uzdevumus veiks SIA „Vides investīciju fonds”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas. |
| 3. | Cita informācija | Nav. |

Vides aizsardzības un

reģionālās attīstības ministrs K.Gerhards

2016.01.07. 8:36

R.Kašs

67026538, raimonds.kass@varam.gov.lv

A.Einiks,

67026489, alvis.einiks@varam.gov.lv